Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14083

b) ha egy olyan iránysáv vevőt használnak, amely 100 kHz-es csatorna-osztásra tervezett, és egy olyan területen, ahol a navigációs berendezések kijelölt osztása 50 kHz-es, az ILS rendszer védelme azt kívánja, hogy egy 17 dBW (50 W) kisugárzott teljesítményű VOR legalább 79,6 km-re (43 tenger mérföld) legyen az ILS védelmi pontjától. 3.5.4 A fenti 3.5.3 pontban megadott számok használata, vagy más távolságoknak és magasságoknak megfelelő számok alkalmazása magába foglalja annak az alapfeltételnek az elismerését, amit az a behelyettesítés jelent, hogy az az elkülönítési távolságok kiszámításának egy megközelítő módszere, és a számok alkalmazása csak az alapfeltételként felállított korlátozások között lesz pontos. Ha a frekvencia-zsúfolt területeken az elkülönítési távolságok jóval pontosabb meghatározása szükséges, akkor azt az egyes berendezésekre a megfelelő terjedési görbékkel lehet meghatározni. 3.5.5 Az ILS rendszernek a VOR interferenciája elleni védelme szükséges ott, ahol a VOR berendezés egy ILS megközelítési útvonal közelében kerül telepítésre. Az ilyen esetekben az ILS vevő kimeneten a lehetséges keresztmodulációs hatások miatti zavaró jel elkerülése érdekében az ILS és a VOR csatorna frekvenciái között megfelelő frekvencia elkülönítést kell alkalmazni. A frekvencia elkülönítés a VOR és az ILS teljesítmény-sűrűség arányának és a fedélzeti berendezések jellemzőinek függvénye lesz. 3.6 Vételi funkció 3.6.1 Érzékenység. Miután a légijármű fedélzeti tápvonal illesztést, a csillapítási veszteséget és az antenna polárgörbéjének eltéréseit megfelelően figyelembe vették, a vételi funkció érzékenységének olyannak kell lenni, hogy az esetek nagy százalékában biztosítsa az alábbi 3.6.2 pontban meghatározott kimeneti pontosságot egy olyan jelnél, amelynek a térerőssége 90 mikrovolt/méter, vagy mínusz 107 dBW/m2. 3.6.2 Pontosság. A fedélzeti berendezés hiba hozzájárulása nem haladhatja meg a plusz, vagy mínusz 3 fokot egy 95 százalékos valószínűséggel.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes